ก.ล.ต.เป็นเจ้าภาพจัดประชุม ACMF
ร่วมผลักดันยกระดับการพัฒนาตลาดทุนอาเซียนให้เติบโตอย่างยั่งยืน
3 ต.ค. 2562

ร่วมผลักดันยกระดับการพัฒนาตลาดทุนอาเซียนให้เติบโตอย่างยั่งยืน
น.ส.รื่นวดี สุวรรณมงคล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ในฐานะเจ้าภาพจัดการประชุมหน่วยงานกำกับดูแลตลาดทุนอาเซียน (ASEAN Capital Markets Forum : ACMF) ระดับเลขาธิการ ครั้งที่ 31 เมื่อวันที่ 2 ต.ค. 2562 ณ จังหวัดภูเก็ต กล่าวว่า ประเทศสมาชิก ACMF ได้มีการติดตามความคืบหน้าของแผนงานต่าง ๆ ซึ่งในปีนี้แผนงานสำคัญของ ACMF สอดรับกับทิศทางในการยกระดับเรื่อง การพัฒนาอย่างยั่งยืนในปีที่ไทยเป็นประธานอาเซียน
โดยแผนงานหลักจะเป็นการจัดทำ Roadmap for ASEAN Sustainable Capital Markets ที่เป็นหนึ่งในงานสำคัญด้านเศรษฐกิจภายใต้แถลงการณ์ร่วมการประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน ที่ประเทศไทยเป็นเจ้าภาพจัดขึ้นในเดือนเม.ย. 2562 ณ จังหวัดเชียงราย
การประชุมครั้งนี้ ซึ่งประกอบด้วย เลขาธิการหน่วยงานกำกับดูแลตลาดทุน พร้อมผู้บริหารและผู้แทนจาก แต่ละหน่วยงาน รวมถึงผู้แทนจากสำนักงานเศรษฐกิจการคลัง สำนักงานเลขาธิการอาเซียน และธนาคารพัฒนาเอเชีย ยังได้มีการจัด ACMF Industry Consultative Panel (AICP) ขึ้น เพื่อเปิดรับความเห็นและมุมมองที่เป็นประโยชน์ จากผู้แทนของภาคเอกชนที่เป็นกลุ่มนักลงทุนสถาบันเพื่อผลักดันด้านอุปสงค์ (demand side) และแรงขับเคลื่อนจากตลาด (market force) ในด้านการลงทุนเพื่อตอบโจทย์ความยั่งยืน
รวมทั้งมีผู้แทนจาก United Nations Development Programme (UNDP) เข้าร่วมถ่ายทอดองค์ความรู้เกี่ยวกับประเด็นด้านธุรกิจและสิทธิมนุษยชน (Business and Human Rights)ซึ่งเป็นองค์ประกอบสำคัญอีกด้านหนึ่งของการพัฒนาอย่างยั่งยืน
นอกจากนี้ ACMF ยังได้หารือกันเกี่ยวกับการดำเนินงานและความคืบหน้าของแผนงานในปัจจุบันที่สำคัญหลายเรื่อง โดยเฉพาะอย่างยิ่งใน 3 หัวข้อที่ ก.ล.ต.ไทยเป็นผู้นำเสนอในฐานะประธานคณะทำงาน ได้แก่ การได้ข้อสรุปเรื่องการรับฟิลิปปินส์เข้าเป็นภาคีในกรอบความร่วมมือเรื่องการยอมรับมาตรฐานกลางในการขายกองทุนรวมข้ามกัน (ASEAN Collective Investment Scheme Framework) เพิ่มเติมจากมาเลเซีย สิงคโปร์ และไทยที่เป็นภาคี อยู่เดิม การติดตามความคืบหน้าของการดำเนินงานในด้านการเปิดทางให้มีการเคลื่อนย้ายบุคลากรที่ทำหน้าที่วิเคราะห์และแนะนำการลงทุน รวมทั้งการเผยแพร่บทวิเคราะห์หลักทรัพย์ระหว่างกันได้ (Professional Mobility